A tíege válā, ǹnyie ǎ ngalód á Luz, âvɛ̌l Luz á ńkiɛ́, -Bétɛl amǒs yə aná-, ǎ ngasus á Atrot Adar, á ńkǒl yā ó nə́ á suga Bet Horôn yǎ á ńkiɛ́. 14Ǹnyie a lɛ́sə́ válā, a yálá á ńnamín ńyīmbī dzób, ḿfág yǎ á ńkiɛ́ a tíege á ǹkǒl yā ó nə́ á ńnamín Bet Horôn, á ńkiɛ́, ǎ ngakə suan ḿfág yǎ Kiryat ­Baal, -Kiryat Yéarim amǒs yə aná-, tísɔn bɔ́n bə́ Yúda. Éyə efǎs yā ńyīmbī dzób é ngábə́ nālá. 15Éfǎs yā á ńkiɛ́ é ngábə́ naa: a tíege á suga Kiryat Yéarim ǹnyie ǎ kələ kwí ḿfág yǎ Iyim a kələ kwí súg á mə̄bóŋ mə́ óswé yā Neftoah. 16Ǎ ngasus a kələ kwí á ńkǒl yā ó nə́ ndoŋ Ben Hinom á ńnamín á yād, á edzəgəze Refaít âkoé, ǎ ngasus á ndoŋ yǎ Hinom, âvɛ̌l Yebusít, á ńkiɛ́, ǎ ngasigi á Ein Rogel. 17A kilán ḿfág yǎ âkoé, ǎ ngakə suan á Ein Shɛmesh ai Gelitot yǎ á nə̄ a ǹkǒl Adumim á yād, ǎ ngasus ákɔ̄g Bohân, mɔ́n Rúben. 18Ǎ ngakə lod âvɛ̌l Araba ḿfág yǎ âkoé, a dúgán sus ḿfág yǎ Araba. 19Ǎ ngakə lod âvɛ̌l Bet Hogla, âkoé, suga ǹnyie ǎ ngakə tə́bə̄ âvɛ̌l máŋ mə́ ńkǔ, âkoé, á Yórdan á ńkiɛ́. Ǹnyie yā ńkiɛ́, ényē nyɔ́lɔ̄. 20Yórdan énye a ngábə́ ńnyie ḿfág yā ńtólē dzób. Ngab sí bɔ́n bə́ Bényamín nyīlí, á zāŋ bə́ńnyie bə́sə̄ bá, anə́ ḿból bibəgá byábá bí ngábə́. 21Bətísɔn yā ndá bod bɔ́n bə́ Béyamín, anə́ bibəgá byábá bí ngábə́, bə́ ngábə́ naa: Yeríko, Bet Hogla, Emek Kesits, 22Bet Araba, Semaráim, Bétɛl,